Радио NOVA стартира излъчването на самостоятелното шоу на световно известния холандски диджей Armin van Buuren утре, 5 юли! Само месец преди гостуването му като част от Solar Dance Arena на Spirit of Burgas 2012 през август, слушателите на радиото ще могат да слушат самостоятелното му предаване A State of Trance всеки четвъртък от 20:00 по радио NOVA.
A State of Trance започва да се излъчва преди повече от десет години и в момента се слуша от над 25 милиона фенове на електронната музика в 26 държави по света! Всяка седмица то ще представя на феновете на транс музиката както нови мелодии, така и някои класически и любими тракове, за които слушателите сами могат да гласуват. Въпреки че основният фокус на предаването е транс музиката, Armin van Buuren не се ограничава само в този стил.
Повече детайли очаквайте в ефира на радио NOVA и на официалната Facebook страница. JUST LISTEN! J
предишна статияМилен Цветков водещ на „Здравей, България”
Следваща статияМиниатюрните подробности